Virallinen lehti nro C 362 , 02/12/1996 s. 0319



A4-0328/96 Ehdotus neuvoston päätökseksi Euroopan laajuisen korkeakouluopetusta koskevan yhteistyöohjelman toisen vaiheen (Tempus II) (1994 - 1998) hyväksymisestä 29 päivänä huhtikuuta 1993 tehdyn päätöksen 93/246/ETY muuttamisesta (KOM(96)0198 - C4-0361/96 - 96/0133(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 7 kappale a (uusi) >EP:n äänestyksessä hyväksytty teksti> 7a. Tempus voi yliopistojen ja akateemisen henkilökunnan avulla edistää tehokkaasti entisestään siviili- ja opetuksellisten hallintorakenteiden kehittymistä hiljattain demokratisoituneissa maissa, (Tarkistus 2) Johdanto-osan 14 kappale >Alkuperäinen teksti> 14. saman arvioinnin yhteydessä tulivat esiin mahdollisuudet edistää Tempuksen avulla tehokkaasti kumppanuusmaissa koulutuksen tarjonnan monipuolistamista ja yliopistojen välistä yhteistyötä ja siten luoda suotuisat olosuhteet tieteellisen, kulttuurisen ja taloudellisen yhteistyön kehittymiselle, >EP:n äänestyksessä hyväksytty teksti> 14. saman arvioinnin yhteydessä tulivat esiin mahdollisuudet edistää Tempuksen avulla tehokkaasti kumppanuusmaissa koulutuksen tarjonnan monipuolistamista ja yliopistojen välistä yhteistyötä ja siten luoda suotuisat olosuhteet tieteellisen, kulttuurisen, sosiaalisen ja taloudellisen yhteistyön kehittymiselle, (Tarkistus 3) 1 ARTIKLA a (uusi) 4 artiklan c kohdan toinen alakohta (päätös 93/246/ETY) >EP:n äänestyksessä hyväksytty teksti> 1 a artikla Korvataan päätöksen 93/246/ETY 4 artiklan c kohdan toinen alakohta seuraavasti: «Komissio varmistaa TEMPUS II -ohjelman tavoitteita toteuttaessaan, että naisten ja miesten yhtäläisiä mahdollisuuksia koskevaa yhteisön yleistä politiikkaa noudatetaan kaikilta osin. Komissio pyrkii lisäksi parhaansa mukaan varmistamaan, ettei yksikään ihmisryhmä joudu millään perusteella syrjäytetyksi tai epäsuotuisaan asemaan.» (Tarkistus 4) 1 ARTIKLA b (uusi) 6 artiklan 2 - 5 kohta (päätös 93/246/ETY) >EP:n äänestyksessä hyväksytty teksti> 1 b artikla Korvataan päätöksen 93/246/ETY 6 artiklan 2 - 5 kohta seuraavasti: "2. Komissiota avustaa neuvoa-antava komitea, joka muodostuu yhdestä kunkin jäsenvaltion edustajasta ja kahdesta Euroopan parlamentin toimivaltaisen valiokunnan jäsenestä. Puheenjohtajana on komission edustaja. 3. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. 4. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 5. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. Komission kokoukset ovat periaatteessa julkisia, ellei erityisesti toisin päätetä ja päätöstä perustella asianmukaisesti ja julkaista kohtuullisen ajan kuluessa. Komitean on julkaistava esityslistansa kaksi viikkoa ennen kokousta. Sen on julkaistava kokoustensa pöytäkirjat. Sen on pidettävä julkista luetteloa jäsentensä taloudellisista eduista. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi Euroopan laajuisen korkeakouluopetusta koskevan yhteistyöohjelman toisen vaiheen (TEMPUS II) (1994 - 1998) hyväksymisestä 29 päivänä huhtikuuta 1993 tehdyn päätöksen 93/246/ETY muuttamisesta (KOM(96)0198 - C4-0361/96 - 96/0133(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(96)0198 - 96/0133(CNS)) ((EYVL C 207, 18.7.1996, s. 8)), - neuvoston kuultua sitä EY:n perustamissopimuksen 235 artiklan mukaisesti (C4-0361/96), - ottaa huomioon työjärjestyksensä 58 artiklan, - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja budjettivaliokunnan sekä taloudellisten ulkosuhteiden valiokunnan lausunnot (A4-0328/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.